Rozsudok Všeobecného súdu z 12. júla 2023 – Maďarsko/Komisia
(vec T-491/21)1
(„EPZF a EPFRV – Výdavky vylúčené z financovania – Výdavky vynaložené Maďarskom – Vylúčenie dvojitého financovania – Článok 30 nariadenia (EÚ) č. 1306/2013 – Článok 28 ods. 1 písm. b) vykonávacieho nariadenia (EÚ) č. 809/2014 – Podpora na zalesňovanie – Článok 22 nariadenia (EÚ) č. 1305/2013 – Podpora na ekologizáciu – Článok 43 nariadenia (EÚ) č. 1307/2013 – Kumulácia podpôr“)
Jazyk konania: maďarčina
Účastníci konania
Žalobca: Maďarsko (v zastúpení: M. Fehér a G. Koós, splnomocnení zástupcovia)
Žalovaná: Európska komisia (v zastúpení: J. Aquilina, A. Sauka a Z. Teleki, splnomocnení zástupcovia)
Predmet veci
Svojou žalobou na základe článku 263 ZFEÚ sa Maďarsko domáha zrušenia vykonávacieho rozhodnutia Komisie (EÚ) 2021/988 zo 16. júna 2021, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 218, 2021, s. 9), v rozsahu, v akom mu ukladá jednorazovú finančnú opravu vo výške 1 887 692,57 eura za rozpočtové roky 2016 až 2019
Výrok rozsudku
Žaloba sa zamieta.
Maďarsko je povinné nahradiť trovy konania.
____________
1 Ú. v. EÚ C 401, 4.10.2021.